వక్కలంక సరళ

వక్కలంక సరళ (1927 ఆగస్టు 8 - 1999)  తెలుగు సినిమా గాయని. కీలుగుర్రం సినిమాలోని 'కాదు సుమా కల కాదు సుమా' పాట పాడిన గాయనిగా ప్రసిద్ధి చెందింది. 1940వ దశకంలో జెమినీ స్టూడియో హిందీ విభాగంలో సహాయ సంగీత దర్శకురాలిగా పనిచేసింది.Living out a dream - The Hindu Feb 05, 2003 ఈమె పూర్వీకులు అమలాపురానికి చెందిన బ్రాహ్మణులు, అయితే మద్రాసులో స్థిరపడ్డారు. సరళ తండ్రి గోపాలరావు, చలం (గుడిపాటి వెంకటాచలం) తమ్ముడు సరళ 1927, ఆగష్టు 8న మద్రాసులో సుందరమ్మ, గోపాలరావు దంపతులకు జన్మించింది. ఈమె తల్లి సుందరమ్మ కూడా గాత్ర సంగీత కళాకారిణే.

ఆమెకు అలనాటి సినీనటి అంజలీదేవికి మంచి స్నేహితురాలు. అంజలీదేవి మొదటిసినిమా బాలరాజులో 'ఇది తీయని వెన్నెల రేయి' పాటను సరళ పాడింది. అప్పటి నుంచీ వారు స్నేహితులయ్యారు. 1950ల్లో అంజలీదేవి 'స్వప్నసుందరి' తీసిన తర్వాత నాకు గనుక కూతురు పుడితే కచ్చితగా ఇదే పేరు పెడతానని సరళ అంజలీదేవికి మాటిచ్చింది. అలా మాటిచ్చిన పదేళ్లకు పుట్టిన బిడ్డకు మాట ప్రకారం స్వప్నసుందరి అని పేరుపెట్టింది.అంజలీదేవి సినిమా చూసి నాకు పేరు పెట్టారు - ఈనాడు ఈమే కూచిపూడి నాట్యకళాకారిణి, పద్మభూషణ గ్రహీత స్వప్నసుందరి.

ఘంటసాలతో కలిసి సరళ, కాదు సుమా కల కాదు సుమా' పాటతో సహా అనేక పాటలు పాడింది. ఈమెకు ఘంటసాలతో పెళ్ళికుదరబోయి, అనుకోని పరిస్థితుల్లో, ఘంటసాలకు మరో రంగూన్ ‘సరళ’తో ద్వితీయ వివాహం జరగింది.

సరళ వివాహం అయ్యాక సినిమా రంగం నుంచి వైదొలగింది. ఆ రోజుల్లో దక్షిణ భారతదేశంలో పెళ్లవగానే సినిమాల్ని వదిలేసేవాళ్లు. ఈమెకు స్వప్నసుందరితో పాటు మరో కూతురు, ఒక కొడుకు పుట్టారు. 1979లో విడుదలైన గోరింటాకు సినిమాలో నటించిన వక్కలంక పద్మ కూడా సరళ కూతురే.

సరళ కూతురు స్వప్నసుందరి ప్రతి సంవత్సరం తల్లి జ్ఞాపకార్ధం, ఆగష్టు 8న స్వరలహరి అనే కర్ణాటక సంగీత కచ్చేరిని నిర్వహిస్తుంది. ఈ కచ్చేరీలో యువ గాయనీగాయకులు సరళ స్వరపరచిన పాటలను ప్రముఖంగా పాడతారు.
ఈమె ఆలపించిన తెలుగు సినిమా గీతాల జాబితా
 విడుదల సం.  సినిమా పేరు  పాట  ఇతర గాయకులు  సంగీత దర్శకుడు  రచయిత 1948  బాలరాజు  తీయనివెన్నెల రేయి ఎడబాయని వెన్నెల హాయీ     ఘంటసాల సముద్రాల సీనియర్ 1949  కీలుగుర్రం  అహా ఓహో ఎంతానందంబాయెనహా ఊహాతీతముగా     ఘంటసాల తాపీ 1949  కీలుగుర్రం  కాదుసుమా కలకాదుసుమా అమృతపానమును  ఘంటసాల   ఘంటసాల తాపీ 1949  రక్షరేఖ  బిడియమా మనలో ప్రియతమా సఖా బిగువ చాలు నాతో      ఓగిరాల రామచంద్రరావు బలిజేపల్లి 1949  లైలా మజ్ను  అనగనగా ఓ ఖాను ఆ ఖానుకో జనానా  భానుమతి   సి.ఆర్.సుబ్బరామన్ సముద్రాల సీనియర్ 1952  సింగారి  శుద్ధం చెయ్యండోయ్ తొలంచి శుద్ధం చెయ్యండోయ్  తంగవేలు బృందం ఎస్.వి.వెంకట్రామన్,టి.కె.రామనాథన్ టి.ఎ.కళ్యాణం  1952  మరదలు పెళ్ళి  పిలిచే గోదావరోడ్డు నూరూరించే బందరు లడ్డు   చిత్తూరు నాగయ్య,టంగుటూరి సూర్యకుమారిశ్రీశ్రీ 1953  అమరకవి     జి.రామనాధన్, టి.కె.కుమారస్వామి   

 ఇవీ చూడండి 

 వక్కలంక పద్మ
 స్వప్నసుందరి రావు

మూలాలు

వర్గం:తెలుగు సినిమా గాయకులు
వర్గం:తెలుగు సినిమా నేపథ్యగాయకులు
వర్గం:భారతీయ మహిళా గాయకులు
వర్గం:తెలుగు లలిత సంగీత ప్రముఖులు
వర్గం:1927 జననాలు
వర్గం:1999 మరణాలు
వర్గం:మద్రాసు తెలుగువారు
వర్గం:తెలుగు సినిమా మహిళా నేపథ్య గాయకులు